— Магу сказаць, што для мяне вялізарным шчасцем было адкрыццё культурнага слою XІІ-XІІІ стагоддзяў на замчышчы ў Магілёве, высвятленне той акалічнасці, у якую практычна ніхто не верыў. На тэрыторыі сённяшняга парку Горкага ў X стагоддзі існавала спачатку неўмацаванае паселішча, а потым, прынамсі не раней за XІ стагоддзе, умацаванае, якое было спалена ў сярэдзіне XІІІ стагоддзя мангола-татарамі.